IV. PRIVILEGIUM PRO QUODAM WUILERMO.  Concedit usumfructum aliquot bonorum quibus antea monasterium Gorziense donaverat.
In nomine Domini. Robertus, sanctae Metensis Ecclesiae humilis archiepiscopus. Notum sit omnibus fidelibus sanctae Dei Ecclesiae, tam praesentibus quam et futuris, qualiter Willermus quidam dedit nobis, ad partem ecclesiae sancti Petri seu sancti Gorgonii Gorziensis monasterii, quasdam res suae proprietatis, hoc est in pago Scarponense in Alnaldovilla, vineas duas ubi possunt colligi de vino modii XXX, et in alio loco, in eodem pago, in Adsaloni manso nuncupato loco, mansos et sortes VIII, prata vero ad colligendum fenum karratas LXXXVII, de silva ad saginandum porcos CCCL, et mancipia octo, quorum haec sunt nomina: Lampertus, Adhelradus, Ansaldus, Aginaldus, Agnitrudis, Amalrada, Eugenia, Leudrada. Postea vero sua fuit petitio, et nostra decrevit voluntas, ut ei et conjugi ipsius, nomine Datae, et filii eorum Achildi, tam ipsas res quas dedit quam et alias, de ratione sancti Petri et sancti Gorgonii, videlicet in pago Virdunensi, in villa quae dicitur Gouderlisia, ecclesiam unam in honore sancti Martini, ad quam aspicit mansus et sors I, et in ipsa villa mansos et sortes alias XIII, et de terris arabilibus indominicatis ad seminandum inter utrasque sationes, modios CC, de pratis vero ad colligendum fenum carratas CXCVII, silvam ad saginandum porcos D, et mancipia XII, Audalfum scilicet, et Rambertum, Hormarum et Bernerum, Tangelrudum et Teutardum, Rodrudum, Adholsirmam, Wiredum et Hairedum, Rothoidam et Achildem, beneficiare deberemus, quod ita fecimus, ea vero ratione ut, quandiu ipsas res omnes more precario, per beneficium nostrum successorumque nostrorum, sub usu fructuario, quieto ordine valeant habere et excolere, ac fructus terrae recipere, et nullam habeant potestatem quidquid exinde minuendi aut alienandi, sed quidquid ibidem addere, augmentare vel ameliorare potuerint, perficere studeant, et censum proinde annis singulis in festivitate sancti Gorgonii, quae est V Idus Septembris, in argento videlicet solidos II ad partem sancti Petri persolvere non omittant; nam et si de ipso censu tardi aut negligentes apparuerint, cum legis sanctione illum restituant, sed ipsam precariam non perdant. Post decessum quoque illorum, quando quidem Deus voluerit, ipsas res omnes, datae et acceptae, amelioratae, cum omni superposito, absque ullius contradictione, vel judicis assignatione, ad partem memorati altaris sancti Petri vel sancti Gorgonii omnimodis revertantur. Actum in Gorzia publice. Anno ab Incarnatione Domini 903, indictione VII, epacta XX, concurrente V, anno III regni Ludovici filii Arnulphi regis. Robertus sanctae Metensis Ecclesiae episcopus, subscripsit. + Rodolphus abbas, Seguinus decanus, Furnulfus, Soiperus, Farvavardus, Erengus, Harno, Gislebertas, Teudo, Ancedolius, Agredus, Barnerus, Segerannus, Audinus, Adelmadus, Ardovucus, Johannes, Becio, Astagius, Gisaldus, Vuandelmarus, Teudaldus, Godderannus, Amincus, Agilus, Angelradus, Erloinus, Adelbertus, Giroardus, Girardus, Aginardus, Adovardus, Segeboldus, Rudricus, Anoualdus, Barnerus, Heldouvardus, item Girardus, Rotcherus, Aribardus, Britius, Rotlandus, Ragembertus, Giroinus, Ysembardus. Ego Seguinus, acsi indignus monachus hanc precariam scripsi.